KOOL คาดปี 59 ยอดขายโต 40% เปิดตัวพัดลมรุ่นใหม่ไอเย็นสูง 10 เท่า
KOOL คาดปี 59 ยอดขายโต 40% เปิดตัวพัดลมรุ่นใหม่ไอเย็นสูง 10 เท่า
24 ก.พ. 2559

นายนพชัย วีระมาน กรรมการผู้จัดการ บริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL เปิดเผยว่า แนวโน้มการดำเนินงานในปีนี้บริษัทวางแผนที่จะทำการตลาดในเชิงรุกครอบคลุมทุกช่องทาง ทั้งตลาดในประเทศและตลาดส่งออก รวมถึงช่องทางออนไลน์ ซึ่งคาดว่าจะผลักดันให้ยอดขายเติบโตประมาณ 40% จาก 640 ล้านบาทในปีก่อน
ขณะที่วันนี้บริษัทได้เปิดตัวผลิตภัณฑ์พัดลมไอเย็นโฉมใหม่ “คูลบอท” (KOOLBOT) 3 รุ่น ซึ่งเป็นพัดลมไอเย็นแบบเคลื่อนที่รุ่นแรกของโลกที่ดึงลมเข้ารอบทิศทาง สามารถลดอุณหภูมิได้สูงสุด 15 องศา แต่ประหยัดกว่าแอร์ 10 เท่า ซึ่งเป็นการพัฒนานวัตกรรมและดีไซน์ให้กะทัดรัด และมีประสิทธิภาพการใช้งาน ตอบโจทย์ลูกค้าบ้านพักอาศัยและคอนโดมิเนียม ที่มีพื้นที่ใช้งานจำกัด โดยตั้งเป้ายอดขายสำหรับสินค้าพัดลมไอเย็นรุ่นใหม่นี้ประมาณ 200 ล้านบาท
               